**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 27-9-2019

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Το αεροδρόμιο «Ιπποκράτης» επισκέφτηκε χθες το μεσημέρι ο Δήμαρχος Θεοδόσης Νικηταράς προκειμένου να διαμορφώσει επιτόπου άποψη για τις συνθήκες αναχώρησης των επισκεπτών του νησιού μας, που βρέθηκαν στην Κω μέσω του Thomas Cook, μετά την πτώχευση του τουριστικού πράκτορα.

Η οργανωμένη αναχώρηση Βρετανών τουριστών ξεκίνησε χθες με κύριο πρόβλημα την πολύωρη αναμονή τους στο αεροδρόμιο. Αυτό το γεγονός προκάλεσε ταλαιπωρία, δημιούργησε ένταση και παράπονα, που ξεπεράστηκαν επιτυχώς μετά την άμεση και καταλυτική παρέμβαση του Δημάρχου Κω.

Με ευγενική χορηγία, συμπατριώτης μας επιχειρηματίας, μετά από την παραίνεση του Δημάρχου Κω, ανέλαβε την τροφοδοσία των επισκεπτών μας στο διάστημα παραμονής τους στο αεροδρόμιο.

Στο αεροδρόμιο ο κ. Νικηταράς είχε συνεργασία με την Υποπρόξενο της Μεγάλης Βρετανίας στη Ρόδο Ράνια Κοσσιώρη, εκπρόσωπο του Υπουργείου Εξωτερικών της Μεγάλης Βρετανίας, τον υπεύθυνο για την αναχώρηση των Βρετανών τουριστών εκπρόσωπο της ATOL και τον Διευθυντή Αεροδρομίου κ. Μαστροδημητρίου Γεώργιο.

Ο Δήμαρχος Κω δήλωσε ότι παρακολουθεί την υπόθεση προσωπικά και θα παρεμβαίνει όπου χρειαστεί, ώστε να ελαχιστοποιηθούν τα προβλήματα, έως την αναχώρηση όλων των φιλοξενούμενων από το νησί μας.

Η κα Κοσσιώρη εξέφρασε την πλήρη ικανοποίηση της Βρετανικής Πρεσβείας για την συμβολή του Δημάρχου στην εξομάλυνση των διαδικασιών επιστροφής των τουριστών και για την άμεση παρέμβασή του.

Γραφείο Τύπου